So sitz ich ball an de Maschien,  schreib Oifell uff, bevor se fliehn,  fieg Wort an Wort,  schreib hie, streich fort,  un duu  an viele Daache  edliches zammedraache,  schaff fascht wie im Akkord.  Bis jetz hot mers net viel gebrocht.  Un doch glimmt Hoffnung wie en Docht:  Äämol gelingts,  wer will, der zwingts,  mer muss blooß zeh soi, ringe,  aa s Gligg losst sich mol zwinge,  Geduld un Flääß, des bringts !